Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: nyújtó szervek és személyek által kezelt személyes adatokról szóló 235/1997. (XII. 17.) Korm. rendelet módosításáról szóló
Paragraph Index: 655

nyújtó szervek és személyek által kezelt személyes adatokról szóló 235/1997. (XII. 17.) Korm. rendelet módosításáról szóló kormányrendelet tervezetének véleményezése során arra kellett rámutatni, hogy olyankor is különleges személyes adatkezelés történik, ha az adatlapokon kifejezetten nem tüntetik fel ugyan a különleges adatnak minõsülõ etnikai hovatartozást, azonban az adatokból – étkezési, kulturális, vallási nevelési igény, nyelvismeret stb. – összességükben nagy biztonsággal következtetni lehet az etnikai hovatartozásra. (1006/J/2004) A Magyar Köztársaság európai uniós csatlakozása a jogalkotással kapcsolatos tevékenységünket is befolyásolja, mert a jogszabálytervezetek véleményezése során a közvetlenül hatályosuló, adatkezelést elõíró, illetve adatvédelemmel kapcsolatos közösségi jogforrásokra is figyelemmel kell munkánkat ellátni. (Noha a közvetlenül hatályosuló közösségi jog egyelõre nincs felsorolva az Avtv. 3. §-ában a személyes adatkezelés lehetséges jogalapjaként.) Szerencsére a közösségi joganyagokhoz történõ on-line hozzáférés technikai feltételei az ABI minden ügyintézõjénél rendelkezésre állnak.

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes